సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
'హరికథ' కష్టాలు
రామ్  విజయాన్ని అందుకొని నాలుగేళ్లపైనే అయింది. 'కందిరీగ' తర్వాత అతడు నటించిన సినిమాలన్ని వైఫల్యాలుగానే మిగిలాయి.
| Updated:
Oct 31, 2015, 05:50PM IST
రామ్ విజయాన్ని అందుకొని నాలుగేళ్లపైనే అయింది. ' కందిరీగ ' తర్వాత అతడు నటించిన సినిమాలన్ని వైఫల్యాలుగానే మిగిలాయి. ఎన్నో ఆశలు పెట్టుకున్న తాజా చిత్రం ' శివం ' అతడికి మరోసారి నిరాశనే మిగిల్చింది. రామ్ కెరీర్‌లో అతి తక్కువ వసూళ్లను రాబట్టి అతడిని మరింతగా ఇబ్బందుల్లోకి నెట్టింది. ఇప్పటికే అతడితో సినిమాలు చేయడానికి బయటి నిర్మాతలెవరూ సాహసించడంలేదు. తాజాగా మార్కెట్ రేంజ్ పడిపోవడం రామ్ జీర్ణించుకోలేకపోతున్నట్లు సమాచారం. ఈ విషమ పరిస్థితి నుంచి బయటపడేందుకు తాపత్రయ పడుతున్న అతడు ' హరికథ 'తో హిట్ కొట్టి పూర్వ వైభవాన్ని సొంతం చేసుకోవాలని ఆశపడుతున్నాడు. రామ్ ఈ సినిమాపై ప్రత్యేక శ్రద్ధ చూపిస్తున్నట్లు తెలిసింది. చాలా రోజుల క్రితమే ఈ సినిమా చిత్రీకరణ పూర్తయింది. కానీ గత ఫలితాల్ని దృష్టిలో పెట్టుకొని కొన్ని సన్నివేశాల్ని రీషూట్ చేస్తే బాగుంటుందని భావించిన రామ్ అండ్ కో ఆ పనిలో పడినట్లు సమాచారం. పీటర్ హెయిన్స్ ఆధ్వర్యంలో కొన్ని యాక్షన్ సీక్వెన్స్‌కు తుది మెరుగులు దిద్దుతున్నట్లు తెలిసింది. కిషోర్ తిరుమల దర్శకత్వం వహిస్తున్న ఈ చిత్రానికి స్రవంతి రవికిషోర్ నిర్మాతగా వ్యవహరిస్తున్నారు. ఈ ఏడాది చివరలో ప్రేక్షకుల ముందుకు రానున్న ఈ చిత్రం రామ్‌కు ఎలాంటి ఫలితాన్ని అందిస్తుందో చూడాలి.